วันศุกร์ที่ 13 พฤษภาคม 2565
รมช.ประภัตร เชิญชวนประชาชน ชิม ช็อป ใช้ เที่ยวงานงานมหกรรมเกษตรสร้างชาติ ครั้งที่ 1
รมช.ประภัตร เชิญชวนประชาชน ชิม ช็อป ใช้ เที่ยวงานงานมหกรรมเกษตรสร้างชาติ ครั้งที่ 1 ชมของดีเมืองสุพรรณบุรี พร้อมเยี่ยมชมงานโคเนื้อแห่งชาติ ครั้งที่ 19 เรียนรู้องค์ความรู้ และเทคโนโลยีด้านปศุสัตว์ ร่วมกิจกรรมมากมาย
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์ร่วมงานมหกรรมเกษตรสร้างชาติครั้งที่1 สานฝันสร้างอาชีพและยกระดับรายได้เกษตรกรจังหวัดสุพรรณบุรีโดยมีนายณัฐภัทรสุวรรณประทีปผู้ว่าราชการจังหวัดสุพรรณบุรีนายปรีดายังสุขสถาพรผู้อำนวยการองค์การสะพานปลานายสัตวแพทย์ชัยวัฒน์โยธคลรองอธิบดีกรมปศุสัตว์และเจ้าหน้าที่จากหน่วยงานที่เกี่ยวข้องให้การต้อนรับทั้งนี้กระทรวงเกษตรฯโดยกรมปศุสัตว์ได้บูรณาการร่วมกับทุกภาคส่วนจัดงานโคเนื้อแห่งชาติครั้งที่19 และกิจกรรมด้านปศุสัตว์ภายในงานมหกรรมเกษตรสร้างชาติครั้งที่1 โดยมีการประกวดโคเนื้อพันธุ์อเมริกันบราห์มันชิงถ้วยพระราชทานสมเด็จพระกนิษฐาธิราชเจ้ากรมสมเด็จพระเทพรัตนราชสุดาสยามบรมราชกุมารีและชิงถ้วยรางวัลรัฐมนตรีช่วยว่าการกระทรวงเกษตรและสหกรณ์(นายประภัตรโพธสุธน)ณศูนย์เรียนรู้ด้านการเกษตรสนามชัยหมู่5บ้านสนามชัยตำบลสนามชัยอำเภอเมืองสุพรรณบุรีจังหวัดสุพรรณบุรี
รมช.ประภัตรกล่าวว่าด้วยน้อมรำลึกถึงพระมหากรุณาธิคุณพระบาทสมเด็จพระบรมชนกาธิเบศรมหาภูมิพลอดุลยเดชมหาราชและพระบาทสมเด็จพระวชิรเกล้าเจ้าอยู่หัวที่ทรงมีต่อพสกนิกรชาวไทยในด้านการพัฒนาการปศุสัตว์และรัฐบาลภายใต้การนำของพลเอกประยุทธ์จันทร์โอชานายกรัฐมนตรีมีความห่วงใยพี่น้องเกษตรกรโดยเฉพาะที่ประสบปัญหาทั้งน้ำท่วมภัยแล้งและจากวิกฤตทางเศรษฐกิจอันเนื่องมาจากการแพร่ระบาดของเชื้อไวรัสโคโรน่า2019 (COVID-19)ได้ให้ความสำคัญและติดตามการเร่งแก้ไขปัญหาให้กับพี่น้องเกษตรกรมาโดยตลอดเพื่อให้เกิดการสร้างงานสร้างอาชีพสร้างรายได้โดยโครงการสานฝันสร้างอาชีพและยกระดับรายได้เกษตรกรเป็นความตั้งใจของนายกรัฐมนตรีที่เน้นช่วยเกษตรกรให้มีรายได้เพิ่มขึ้นเกษตรกรสามารถเข้าถึงแหล่งเงินทุนเพื่อไปต่อยอดสร้างอาชีพเลี้ยงตนเองและครอบครัวกระตุ้นเศรษฐกิจของประเทศให้ฟื้นตัวจากสถานการณ์โควิด-19 ได้ต่อไปดังนั้นการจัดงานมหกรรมเกษตรสร้างชาติครั้งที่1 สานฝันสร้างอาชีพและยกระดับรายได้เกษตรกรในครั้งนี้ทุกภาคส่วนต่างร่วมมือร่วมใจกันจัดขึ้นมาจึงขอเชิญชวนให้พี่น้องประชาชนมาเที่ยวชมตั้งแต่วันที่12 - 19พฤษภาคม2565และนำเทคโนโลยีด้านการเกษตรที่ทันสมัยไปปรับใช้ในแปลงของตนเองนอกจากนี้ยังมีสินค้าราคาถูกสินค้าจากกลุ่มอาชีพต่างๆมาจำหน่ายมากมายให้ทุกท่านได้จับจ่ายใช้สอยอุดหนุนผลิตภัณฑ์ให้เศรษฐกิจหมุนเวียนกระจายรายได้สู่ครัวเรือน
สำหรับการจัดงานโคเนื้อแห่งชาติครั้งที่19 และกิจกรรมด้านปศุสัตว์ที่จักขึ้นภายในงานมหกรรมเกษตรสร้างชาตินั้นกรมปศุสัตว์ได้เล็งเห็นความสำคัญของการเลี้ยงโคเนื้อเป็นอาชีพหนึ่งที่สามารถสร้างรายได้ให้เกษตรกรได้เป็นอย่างดีทั้งเป็นอาชีพหลักและอาชีพเสริมตามที่กรมปศุสัตว์ได้จัดทำโครงการต่างๆภายใต้นโยบายของรัฐบาลเพื่อสนับสนุนการเลี้ยงโคเนื้อและเพิ่มปริมาณการผลิตภายในประเทศเพิ่มปริมาณการส่งออกโคมีชีวิตและผลิตภัณฑ์ช่วยลดปริมาณการนำเข้าโคจากประเทศเพื่อนบ้านอีกทั้งมูลโคยังทดแทนการใช้ปุ๋ยเคมีเป็นอย่างดีดังนั้นจึงมีการส่งเสริมและผลักดันให้เกษตรกรมีความรู้ในการเลี้ยงโคเนื้อตั้งแต่ต้นน้ำกลางน้ำปลายน้ำสามารถพัฒนาฟาร์มของตนเองไปสู่ฟาร์มมาตรฐานได้อย่างมีประสิทธิภาพและแก้ไขปัญหาการขาดแคลนพื้นที่เลี้ยงโคเนื้อเกิดการแลกเปลี่ยนเรียนรู้เกษตรกรมีความเข้มแข็งสามารถเชื่อมโยงเครือข่ายโคเนื้อให้เกิดการพัฒนาการผลิตและการบริหารจัดการด้านการตลาดโคเนื้อร่วมกันสามารถเพิ่มผลผลิตให้เกษตรกรมีรายได้เพิ่มมากขึ้น
“โคเนื้อเป็นสัตว์เศรษฐกิจที่สามารถเลี้ยงได้ในทุกภูมิภาคของประเทศเนื่องจากความต้องการบริโภคเนื้อโคมีมากขึ้นในขณะที่เกษตรกรผู้เลี้ยงโคเนื้อเพิ่มปริมาณขึ้นอย่างต่อเนื่องตลาดมีความต้องการเนื้อโคสูงปัจจุบันประเทศไทยมีเกษตรกรผู้เลี้ยงโคเนื้อจำนวน1,370,798รายมีจำนวนโคเนื้อจำนวน9,240,723ตัวกรมปศุสัตว์มีแนวทางการพัฒนาอุตสาหกรรมโคเนื้อเชื่อมโยงระบบการผลิตและการบริหารจัดการด้านการตลาดโคเนื้อให้ประเทศไทยสามารถเป็นผู้นำในอุตสาหกรรมโคเนื้อพัฒนาอาชีพการเลี้ยงโคเนื้อโดยมุ่งเน้นไปที่เกษตรกรรายย่อย/เครือข่ายเกษตรกรสร้างความเข้มแข็งให้กับเกษตรกรและส่งผลให้ประเทศไทยเป็นศูนย์กลางการผลิตโคเนื้อที่เพียงพอต่อการบริโภคและส่งออกในภูมิภาคอาเซียน”รมช.ประภัตรกล่าว
ทั้งนี้ขอเชิญชวนประชาชนและเกษตรกรมาเยี่ยมชมและท่องเที่ยวในงานโคเนื้อแห่งชาติครั้งที่19และกิจกรรมด้านปศุสัตว์ภายในงานมหกรรมเกษตรสร้างชาติครั้งที่1 (สานฝันสร้างอาชีพและยกระดับรายได้เกษตรกรจังหวัดสุพรรณบุรี)ระหว่างวันที่12 – 19พฤษภาคม2565 โดยภายในงานมีการประกวดโคเนื้อพันธุ์อเมริกันบราห์มันโคเนื้อลูกผสมยุโรปและลูกผสมบราห์มันประเภทGrand Champion ชิงถ้วยพระราชทานสมเด็จพระกนิษฐาธิราชเจ้ากรมสมเด็จพระเทพรัตนราชสุดาสยามบรมราชกุมารีและชิงถ้วยรางวัลรัฐมนตรีช่วยว่าการกระทรวงเกษตรและสหกรณ์(นายประภัตรโพธสุธน)การจัดแสดงนิทรรศการเทคโนโลยีนวัตกรรมด้านการเลี้ยงสัตว์การแสดงพันธุ์สัตว์การประกวดแพะเมืองสุพรรณการสัมมนาวิชาการการสาธิตการแปรรูปผลิตภัณฑ์ปศุสัตว์คลินิกปศุสัตว์และการจำหน่ายสินค้าปศุสัตว์ที่เกี่ยวข้อง